جِنِرال مسجیدی، اورمیهده یئرلشن تاریخی بیر مسجید. بوُ مسجید خمسه‌لویی خیاوانیندا (عسگرخان محله‌سینده) یئرلشیب‌دیر. محمّد قولو خان افشار ارومی کیتابیندا بوُ مسجیده گؤره بئله یازیلیب: ۱۲۰۹-نجو قمری ایلده، اورمیه‌نین بئیگ‌لر بئیگی‌سی محمّد قولو خان افشار، عسگرخان عبدالملکی افشاری قوُشچودان کؤچوردوب اورمیه‌نین هئندو دروازاسی‌نین یاخین‌لیغیندا شخصی مۆلک‌ده عسگرخانا یئنی عیمارت تیکدیردی. عیمارتین یاخینلیغیندا دا بیر مسجید تیکیلدی. سوْنرالار او مسجید «جِنِرال عسگرخان افشار» آدینا، «جنرال مسجیدی» آدلانیب، هئندو دروازاسی دا عسگرخان دروازاسی آدلاندی.